
Bravo!, spectacolele violente de campanie au asediat întreaga ţară! Disperarea în a cîştiga un prost-înţeles și 
compromis fotoliu e tot mai mare, pînă la lovituri de bici! Fratele unui primar liberal cu ștate vechi dintr-o 
comună din Sibiu a fost filmat cînd îl lovea cu biciul pe noul candidat PSD la funcţie, chiar în poarta casei! 
Figuri de mare inspirație pentru corupţia instituționalizată, aceşti self-made men cu freza țeapănă, cont pe 
feisbuc, minte puţină și mii de interese, ne zîmbesc șmecherește din afișele lipite pe garduri, balcoane, uși și 
panouri. Partea murdară a campaniei se înnoadă potrivit zonelor de influenţă. Pe cît de șireți, pe atit de zeloși, 
candidaţii nu conspiră numai unii împotriva altora, ci, laolaltă, împotriva poporului. Promisiunile lor fierb de 
patriotism și avînt naţional. Aspiranţii la fotolii posedă reale calităţi dramatic-umoristice. Într-o manieră de lucru 
caricaturală și-au construit „teatre personale”, unde interpretează monologuri patriotarde și ipocrite, rupte total 
de realitate. În lumina reflectoarelor și fără jenă îşi schimbă blănile de lup între ei, împunsăturile în coaste fiind 
doar improvizații necesare alianțelor și mezalianțelor de după alegeri. De la asemenea actori cutremuraţi de 
marele suflu al Puterii, vizionăm pînă pe 9 iunie și încă patru ani bonus, o penibilă lucrare dramatică a 
democrației românești, după un model al comediei de salon, de tăietură franceză și teatru absurd, cu peripeții 

În cele din urmă, odată cu alegerile locale și europarlamentare din iunie, România se va „civiliza” rapid! Pentru 
această cauză-campanie, din bugetul țării se cheltuiesc grămezi de bani, românului să-i fie tot așa, poate, mai 
rău. Pe 9 iunie vor fi votaţi primarii pentru fiecare comună sau oraș, consilierii locali, președinții de consilii 
judeţene și consilierii judeţeni. Toţi înscrișii pe liste promit o mai bună gestionare a bugetului local, promit 
dezvoltarea infrastructurii locale — poduri, drumuri, școli, spitale, piețe și un standard ridicat al serviciile 
publice locale, adică salubritate și transport public modern. Toţi promit, dar niciunul nu se ocupă de eradicarea 
acutei sărăcii în care se zbat milioane de români, nu se ocupă de îmbunătăţirea actului medical cetățenesc, 
care trebuie să fie gratuit. Niciunul nu pune pe picioare agricultura, fermele românești, industria, economia, ca 
să aibă poporul hrană și viitor pentru copii. Ar trebuie înființată o secţie specială de boli psihice pentru 
politicienii mincinoși de profesie, care promit în campanie salarii și pensii ca în UE, promit zgîrie-nori elastici şi 
nemuritori, școli ale viitorului, deși majoritatea școlilor de la sate au pereţii crăpaţi și hazna în curte! Ar trebui 
ca demnitarii care au ajuns la virsta pensionării să-și ia bocceluța, să nu mai polueze aerul politic și să-și 


mănînce pensia de nabab liniștit! 


Da, de unde promisiuni împlinite de către primari? De ani buni, oamenii de la sate stau cu sacii de gunoaie în 
curte! Serviciul de salubritate, extrem de scump, trece o singură dată pe săptămînă pe la poarta ţăranului, iar 
containerele de gunoi lipsesc cu desăvirșire. În multe sate se trăiește și azi la fel ca în 1907: în case de 
chirpici, fără curent și cu haznaua printre buruieni. Sătenii necăjiţi adună crengile uscate, doborite de vînt sau 
pun în soba de lut știuleţii de porumb. Nu am cunoștință să se fi întocmit vreodată la nivel de comune o 
evidenţă a virstnicilor fără posibilități, a caselor mai vechi de 100 de ani pentru a fi consolidate cu prea mult 
lăudatele fonduri europene, care sînt, de fapt, tot banii românilor trecuţi prin visteria HuuU.E. — cum spunea 
cineva. Probabil, pe hîrtie, există improvizații amatoriste ale unor programe consumatoare de fonduri, cu multă 
vorbărie şi o desfășurare improprie. Mulţi dintre fiii ploii de la putere nu-și cunosc menirea! N-au nicio 
conexiune cu realitatea din ţară, însă nu renunţă pentru nimic în lume la morga de specialiști, atunci cînd apar 
pe ecrane. Şi în campania de față, lanţul trofic se umflă, exemplarele care înviîrt politicul pe degete umblă cu 
cioara vopsită în chip de papagal, într-o permanentă laudă de sine și batjocură a electoratului. Se spune din 
popor: banii n-aduc fericirea, dar o întreţin. În acest sens, pot depune mărturie mulţi dintre noii candidați la 
funcţiile înalte, care nu vor mai avea grija zilei de miine, pentru că nu vor trece ei, așa, patru ani de mandat, 
precum gîsca prin apă. Vor fotoliile în scopuri precise, nu ca să planteze gulii pentru piață, ci ca să vînture 
banii țării din buzunarul cetățeanului în buzunarul lor și al jefuitorilor externi. PIB-ul ţării se tot varsă de peste 
trei decenii în buzunare mafiote, ca în Butoiul Danaidelor, iar statul doarme în papucii instituţiilor sale, în loc să 
verifice la sînge proveniența averilor clădite de-a lungul unui mandat. Ăștia nu-s diplomaţi de carieră, ci nişte 
gangsteri lacomi și fără scrupule. 


Parcă n-am ști că una dintre căile rapide de îmbogăţire în ziua de azi e să intri în politică sau să dețţii controlul 
finanţelor, energiei, petrolului, aurului şi a altor resurse naţionale. Reţeta e eficientă, mai ales că sclavii docili ai 
țării sînt cei mai disciplinaţi contribuabili. Dincolo de observaţiile mele, verva electorală și afișele lor de pe 
toate gardurile sînt dezgustătoare! Știind că voinţa politică a poporului nu va fi luată în seamă nici măcar cu 
ștampila în mînă, mulţi români nu-și vor toci încălțările pe drumul care duce la vot. Astfel că, pe ici, pe acolo, 
prin punctele esenţiale, mașina de fraudă va funcționa mai ceva ca procesul de vaccinare. La fel de bine cum 

sufocă planeta: „Atât de mulţi oameni văd eticheta reciclabilă și pun plasticul în coșul de reciclare, dar marea 
majoritate a materialelor plastice nu sunt reciclate”, în contextul în care, „producția de plastic este programată 
să se tripleze pînă în 2050, iar cu atit de multe deșeuri de plastic care se adună pe uscat și pe mare, peste 
170 de țări lucrează la un tratat al Naţiunilor Unite pentru a pune capăt poluării cu plastic”. Potrivit CBS News, 
un raport, intitulat „Frauda reciclării plasticului”, acuză industria plasticului de o campanie de zeci de ani prin 
care induce publicul în eroare cu privire la viabilitatea reciclării plasticului, în ciuda faptului că sînt 
cunoscute „limitările tehnice și economice care fac plasticul nereciclabil”. Amintim aici și de frauda ambalajelor 
reciclabile din sticlă și plastic din bătătura noastră. Magazinele încasează garanţia pe bonul fiscal, dar sistemul 
returnare-garanție este deficitar la înapoierea garanţiei. În mediul rural, majoritatea comercianților refuză să 


primească ambalaje și să returneze garanția. 


Revenind la oile care vor fi alese pe plaiul mioritic, unde credeţi că vom ajunge în urma votului din 9 iunie? Tot 
în aceleași ghetouri unde clasa politică ne-a aruncat de peste trei decenii, ca pe niște lucrurile inutile. După 
luptele fantastice între aspiranții la fotolii locale și europarlamentare tot mai „fantastică” și crudă se va arăta 
realitatea internă, iar din hărmălaia fraudis costisitoare a campaniei ne vom alege cu încă patru ani de sclavie 
și cu alte furci caudine ale lui Pontius Herennius. 


De reţinut că, la 10 aprilie, în Parlamentul European s-a votat legea migraţiei și a distrugerii statelor naţionale, 
cadru legislativ care oferă emigranților drepturi cu mult peste cele ale populației băștinașe (cazul ucrainenilor 
din România). Din totalul celor 600 de europarlamentari, 322 au votat „pentru”, iar 266 (42%) „împotriva” 
migraţiei, metisării și înlocuirii populaţiei autohtone. Din cei 33 de europarlamentari români, 17 au votat 
„pentru” înlocuirea noastră, trădînd interesele românilor, iar restul n-au votat, ascunzîndu-se ca șobolanii. 


Pentru acest act de trădare naţională numele lor ar trebui șters definitiv de pe orice listă electorală. 


Cum societatea noastră este „civilizată” cu forța, rapid, în sensul „evoluției involuţiei noastre”, precum spunea 
Petre Ţuţea, ajungînd astăzi la un sistem bazat pe valoarea monetară a fiecărui „ales”, mă întreb cît timp vom 
mai cumpăra dreptatea și liniștea cu şpagă și cîte parale vor face aleșii după 9 iunie, acești bîntuiţi de o dublă 
personalitate, care l-ar intriga pînă şi pe Freud? În fond, trăim o altă intersecţie istorică, unde îţi poţi număra 


degetele liber, dar nu mai poţi stabili o relaţie de „dragoste” între solipsismul politic, groapa cu furnici în care 


trăieşte poporul, președintele făcut preș străinătății, sistemul antirachetă, băncile cămătarilor și aleșii stăpîni ai 


inelelor, care fac politică de trădare, cumetrie și interese. 

